cyanic-selkie/wikianc huggingface dataset:
Evje
Den tidlegare kommunen Evje
Evje var eigen kommune frå 1. januar 1877 til 31. desember 1959. Frå 1837 danna Evje saman med Vegusdal, Evje og Vegusdal formannskapsdistrikt. I 1877 vart området delt i to sjølvstendige kommunar. Evje kommune hadde då 870 innbyggarar.
Evje vart slegen saman med Hornnes 1. jaunar 1960 til Evje og Hornnes kommune. Ved samanslåinga hadde Evje 1 646 innbyggarar. 1. januar 1986 vart området Lislevand (gardsnummer 125) i Birkenes kommune lagt under Evje og Hornnes kommune.
Avegno Gordevio
Avegno Gordevio er ein kommune i distriktet Vallemaggia i kantonen Ticino i Sveits. Kommunen har innbyggjarar  og eit areal på. Kommunesenteret ligg 293 meter over havet.
Kommunen vart skipa 20. april 2008 då Avegno og Gordevio vart slått saman.
Warren Cann
Cann vart invitert med i føregangaren til Ultravox, Tiger Lily, av John Foxx i 1975. Han var medlem i Ultravox fram til 1986, då han fekk sparken etter ei usemje med dei andre bandmedlemmane. Han var òg aktiv utanfor Ultravox, og har spelt for artistar som Zaine Griff, Peter Godwin, Helden og Mecano. Ei stund etter flytta han til Los Angeles og vart filmmusikkomponist. I 2008 vart han samla med Ultravox igjen og var med på det første soloalbumet deira på 28 år i 2012.
Potsjajiv
Potsjajiv (ukrainsk Почаїв) er ein liten by i Ternopil oblast (provins) vest i Ukraina. Han ligg i Kremenets rajon (distrikt) og ligg 18 km sørvest i Kremenets og 50 km nord for Ternopil. Byen har kring 8 000 innbyggjarar (2011).
Byen er kjend for Potsjajiv Lavra, den nest største austleg ortodokse kloster i Ukraina.
Mulhouse
Mulhouse (elsassisk Milhüsa; tysk Mülhausen, 'møllehus') er ein by aust i Frankrike nær grensa til Sveits og Tyskland. Han er den største byen i departementet Haut-Rhin, og den nest største byen i regionen Alsace etter Strasbourg.
To elvar renn gjennom Mulhouse, Doller og Ill, begge sideelvar til Rhinen. Byvåpenet synar eit vasshjul, då legenda vil ha det til at byen vart skipa kring ei vassmølle.
Historie
Dei første nedskrivne kjeldene om Mulhouse går tilbake til 1100-talet. Han var ein del av det sørlege elassiske fylket Sundgau i Det tysk-romerske riket. Frå 1354 til 1515 var Mulhouse ein del av Décapole, ei sameining av frie keisarbyar. Etter eit forsøk frå Det tysk-romerske riket på å ta byen attende blei adelsfolk som blei skulda for å ha forårsaka forsøket utvist. Dei forsøkte å ta kontroll over Mulhouse under guerre des Six deniers, tysk Sechs Plappertkrieg frå 1466 til 1468. Mulhouse blei omleira, men vann krigen ved hjelp frå Bern, Solothurn og fleire andre sveitsiske byar. Etter dette fjerna Mulhouse seg stadig meir frå Décapole og vart ein del av Sveits i 1515. Byen vart derfor ikkje annektert av Frankrike ved Freden i Westfalen i 1648, som resten av Sundgau. Han vart så rekna som ein fri republikk knytt til Sveits, før han vart annektert av Frankrike 4. januar 1798, under Direktoriet-perioden.
Utviklinga av byen auka i takt med tekstilindustrien og garveria i byen, og etter kvart kjemisk- og verkstadsindustri frå midten av 1700-talet. Mulhouse var derfor nært knytt til Louisiana i USA og Levanten, der han fekk importert bomull frå.
Etter den fransk-prøyssiske krigen og samlinga av Tyskland høyrde Mulhouse til Det tyske keisarriket som ein del av området Alsace-Lorraine (1870-1918). Byen vart okkupert av franske troppar 8. august 1914 i byrjinga av den første verdskrigen, men dei vart tvinga til å trekkje seg tilbake to dagar seinare under Slaget ved Mulhouse. Alsace-Lorraine vart annektert av Frankrike i 1918. Han vart okkupert av Nazi-Tyskland etter Slaget om Frankrike i 1940.
Verdt å sjå
Det gamle rådhuset ved det sentrale torget place de la Réunion blei bygd i 1553 i rhinlandsk renessansestil. Det er kjend for sine trompe l'œil-dekorasjonar og allegoriar av syndene og dygdene. Bygningen huser no det historiske museet til byen.
Bilmuseet Cité de l’Automobile og jernbanemuseet Cité du Train er nasjonale transportmuseum. Electropolis er eit elektrisitetsmuseum. I tillegg finn ein Musée de l’Impression sur Etoffes de Mulhouse, museet knytt til stofftrykk, i byen.
Mulhouse huser også ein dyrehage og botanisk hage - Parc Zoologique et Botanique de Mulhouse.
Rosskreppfjorden
Rosskreppfjorden er ein innsjø i på grensa mellom kommunane Sirdal og Valle i Agder.
Rosskreppfjorden er regulert og ein del av utbygginga til Sira-Kvina Kraftselskap.
Romferja «Endeavour»
«Endeavour» var den siste romferja som vart bygd for romfartsorganisasjonen NASA. Ho vart laga i 1987, etter tapet av «Challenger» året før. «Endeavour» hadde si siste romferd i mai 2011, før ho vart teken ut av bruk
Konstruksjon
Då «Challenger»]] gjekk tapt i ei tragisk ulykke i 1986, hadde ein to alternativ for å erstatte romferja. Ein vurderte ei stund å byggje om testfartøyet «Enterprise», men fann ut det ville verte for dyrt. I staden nytta ein reservedelar frå romferjene «Atlantis» og «Discovery» til å byggje den nye romferja. Den amerikanske kongressen gav grønt lys for bygginga av «Endeavour» i 1987. 6. juli 1990 var bygginga av «Endeavour» ferdig, 7. mai 1991 vart romferja levert til Kennedy Space Center.
Jomfrutur
Romferja Endeavour hadde jomfruturen sin den 7. mai 1992, nøyaktig eit år etter den kom til Kennedy Space Center. Høgdepunktet var ein INTELSAT VI (F-3) satellitt som hadde stranda i ein ubrukeleg bane. Det måtte tre forsøk til før ein fekk fanga satellitten og montere ny rakettmotor.
16. mai 1992 landa Endeavour ved Kennedy Space Center etter 8 dagar, 21 timar og 17 minuttar i verdsrommet.
Denne turen sette ei rekkje rekordar for romferder:
Romteleskopet Hubble
Den 2. desember 1993 byrja «Endeavour» på reisa mot romteleskopet Hubble. Det var naudsynt å skifte eit feilslipt spegel for at det nærsynte romteleskopet kunne gje skarpe bilete åt astronomane nede på bakken. Denne romferda varte i 10 dagar 19 timar 58 minuttar og kravde heile fem romvandringar før det uventa vedlikehaldet av teleskopet var fullført. Romferja Endeavour var tilbake på jorda den 13. desember 1993.
Slutten
Då romferja «Columbia» vart den andre romferja som gjekk tapt for NASA, vart det bestemt at alle dei tre gjenverande romferjene skulle skrotast innan 2010 og erstattast med romfartøyet «Orion».
«Endeavour» utførte si siste romferd, STS-134, til den internasjonale romstasjonen frå 16. mai til 1. juni 2011. Den aller siste ferda med ei romferje blei utført av «Atlantis» i juli 2011.
Etter at romferja blei trekt tilbake utførte ho nokre låge flygingar over NASA-hovudkvarteret og ulike landemerke før ho blei gjeven til California Science Center i Los Angeles.
Nasjonalsong
Ein nasjonalsong eller fedrelandssong er den offisielle songen til ein stat eller ei folkegruppe. Songen uttrykkjer gjerne nasjonalkjensle og stoltheit over gruppa han høyrer til, kjærleik til sjølve landet, eller minner om ei eller fleire hendingar som samla nasjonen.
Dei fleste land har fått nasjonalsong i samband med framveksten av nasjonalstaten på atten- og nittenhundretalet, og etter kvart som land har fått sjølvstende. Den eldste bruken av ein nasjonalsong er den nederlandske «Wilhelmus van Nassouwe», som blei skriven og brukt under Åttiårskrigen. Som «God Save the Queen», ein annan gammal nasjonalsong, er denne songen tileigna ein monark heller enn eit land.
Musikk
Svært få nasjonalsongar har musikk frå kjende komponistar. Den kjende franske «Marseillaisen» blei skriven av elles ukjende Claude Joseph Rouget de Lisle, melodien til USA sin nasjonalsong «The Star-Spangled Banner» kom frå drikkevisa «To Anacreon in Heaven» av den anonyme engelskmannen John Stafford Smith, og Rikard Nordraak, som tonesette «Ja, vi elsker», blei verken gammal eller velkjend.
Nokre land har likevel musikk av store komponistar. Mozart stod for den austerrikske melodien, Josef Haydn sørgde for den tyske, medan Charles Gounod komponerte songen for Vatikanstaten.
Musikken i songane skal vera enkel nok til å spelast og syngjast, og er derfor sjeldan av stor musikalsk interesse. Nokre songar som likevel kan nemnast er den sovjetiske nasjonalsongen og EU sin unionssong, «Ode til gleden» av Beethoven.
Innhald
Nasjonalsongar har gjerne innhald som kan kallast platt og pompøst. Det er sjeldan store diktarar som har stått for innhaldet, sjølv om det finst unntak: Nobelprisvinnarane Rabindranath Tagore skreiv orda både til den indiske og den bangladesjiske nasjonalsongen medan Bjørnstjerne Bjørnson stod for teksten til den norske.
Val av nasjonalsong
Medan innbyggjarane i nokre land knyter sterke kjensler til nasjonalsongen sin, er det andre som ikkje er nøgde med valet. Nokre stader finst rørsler mot bruken av utdatert orkestermusikk og store, tomme ord. I Australia ønskjer til dømes mange innbyggjarar å byta ut den offisielle nasjonalsongen «Advance Australia Fair» med den populære folkesongen «Waltzing Matilda». Også i Storbritannia meiner mange at «God Save the Queen» ikkje gjev dei den same nasjonalkjensla som skotske «Flower of Scotland» eller engelske «Jerusalem»
Ein del land har fleire songar som kan kallast nasjonalsongar, men oftast er berre ein av dei godkjent av styresmaktene i landet som den offisielle nasjonalsongen.
Massemedium
Massemedium eller berre medium er alle typar kommunikasjon som vert brukte for å nå ei stor mengd menneske, typisk innbyggjarane i eit land. Omgrepet vart til på engelsk på 1920-talet, og viser derfor til mange nye eller vidareutvikla former for medium som samfunnet fekk på denne tida. Aviser, blad, radio, fjernsyn og kinofilm er døme på desse, medan andre former som Internett er komne til i nyare tid.
Utvikling
Utvikling av nye former for medium, som film, og nye kopieringsmåtar ved byrjinga av 1900-talet førte til ein stor auke i det som blei gjeve ut, og måten det blei utgjeve på.
Massemedium er blitt kalla den fjerde statsmakta ettersom dei kan påverka opinionen ut frå kva dei skriv om. Ved å vera kritiske skal dei kunna fella regjeringer, og ved å lovprisa skal dei kunna støtta dei. Ei fri og kritisk presse vert derfor rekna som svært viktig i eit verkeleg demokrati. Den uavhengige pressa kan verta truga av sensur både frå myndigheitene si side og frå sterke eigarinteressar eller annonsørar.
GNU Aspell
GNU Aspell, ofte kalla berre Aspell, er standard stavekontrollprogram for GNU-program, og det er laga for å erstatte Ispell. Det kan også kompilerast for andre Unix-skylde operativsystem og Microsoft Windows. Hovudprogrammet er lisensiert under GNU-lisensen GNU Lesser General Public License, og dokumentasjonen under GNU Free Documentation Licence. Aspell-ordlister er tilgjengelege for ca. 70 språk, mellom dei både nynorsk, bokmål og snart også nordsamisk. Administrator bak aspell er Kevin Atkinson.
Ungdom i Oppdrag
Ungdom i Oppdrag, forkorta UiO, er den norske avdelinga av den internasjonale kristne evangeliserings- og misjonsrørsla Youth With A Mission (YWAM). Ho vart grunnlagd i 1960 av Loren Cunningham og kona hans Darlene.
Ungdom i Oppdrag vart etablert i Noreg i 1972 av Eivind Frøen, og har sidan då vakse til om lag 400 tilsette samt 150 misjonærar. Rørsla har åtte senter i Noreg, driv grunnskule, barnehagar og har evangeliseringsteam i fleire av landets byar og tettstader. Organisasjonen har hovudsenteret sitt på Grimerud gard i Stange kommune i Innlandet.
Organisasjon
Ungdom i Oppdrag er ein organisasjon som ynskjer å samarbeida med alle evangeliske kyrkjer og organisasjonar, og ynskjer å bidra til større einskap blant kristne. Organisasjonen var tidlegare ein luthersk organisasjon og jobba primært innanfor Den norske kyrkja. Den lutherske tilknytinga vart borte i 1985.
Ungdom i Oppdrag består av menneske frå ulike kyrkjesamfunn og mange nasjonar. Ungdom i Oppdrag er ein idéell organisasjon, leiarar og medarbeidarar er sjølve ansvarlege for sitt økonomiske underhald. Organisasjonen mobiliserer og trener menneske til arbeid i organisasjonen og kyrkja. Ungdom i Oppdrag sender ut misjonærar over heile verda.
Disippeltreningsskule
Disippeltreningsskulane (DTS) til Ungdom i Oppdrag er ein av Noregs største bibelskular. Ein DTS varer 6-9 månader. Visjonen til DTS er å utrusta eleven til et liv i teneste for Gud og arbeida for at alle område av samfunnet skal bli farga av Gud og hans ord. Å bli utfordra på å tenkja gjennom måla for livet, evangelisering av unådde folkegrupper, og å bry seg om fattige. Kvart år tek 300 nordmenn DTS i Noreg eller utlandet.
Familiefokus
Familiefokus, Ungdom i Oppdrags familiearbeid, arbeider for å hjelpa, styrkja og gjenreisa familiar og ekteskap. Familiefokus ynskjer gjennom sitt arbeid å hjelpa familiar og ektepar til eit rikare dagleg kristenliv, og å formidla Guds ubetinga kjærleik og Bibelens prinsipp for ekteskap og samliv.
Youth With a Mission
Youth With A Mission (YWAM) har om lag 16 000 personar i heiltidsengasjement fordelt over 180 ulike nasjonar og 800 lokalitetar/senter. Visjonen er å bidra til å fullføra misjonsbodet ved å presentera godt nytt om frelse gjennom Jesus Kristus over heile verda. Sjølv om grunnleggjarane til rørsla, Loren og Darlene Cunningham, er pinsevenner, er YWAM ei tverrkyrkjeleg rørsle med arbeidarar frå praktisk talt alle kyrkjesamfunn. Dei har m.a. eit eige nettverk, Karygma, som samlar katolikkar. Rørsla har eit karismatisk preg og praktiserer "Andens gåver" som tungetale og læking ved bøn. Sjølv om organisasjonen vert rekna for å vera teologisk konservativ, trur dei ikkje på tenestedeling mellom kjønna. Dette kjem m.a. til uttrykk gjennom boka "Why not Women" av grunnleggjar Loren Cunningham. Her argumenterer han for kvifor også kvinner skal kunna inneha alle typar kristne stillingar. Langt over halvparten av arbeidarane i organisasjonen kjem frå den tredje verda, særleg India, Kina og Afrika sør for Sahara. M.a. var Frank Naea, ein maori fra New Zealand, president for organisasjonen i perioden 2001–2004. Ungdom i Oppdrag (UIO) er den norske greina av YWAM.
Det thrakiske havet
Det thrakiske havet (gresk Θράκικος Πέλαγος, Thrákikos Pélagos) er eit hav som utgjer den nordlegaste delen av Egearhavet. Områda som ligg rundt sjøen er Makedonia i Hellas og Thrakia, i tillegg til den nordvestlege delen av Tyrkia. Heile strekket ligg nord for 40ºN. Frå aust til vest strekkjer havet seg frå Strymónasbukta i aust til dei nordlegaste områda av den greske halvøya. Frå nord til sør strekk havområdet seg frå Dardanellane til grensa mellom periferieiningane Xánthi og Rodópi.
Av øyar finn ein Thásos og Samothráki i Hellas og Gökçeada (Ímvros på gresk, tidlegare stundom İmroz på tyrkisk) og Bozcaada (Ténedos på gresk) i Tyrkia. Av bukter finn ein Ierissósbukta i sørvest, Strymónasbukta der elva Strymónas (Struma) munnar ut, Kaválabukta og ei i Tyrkia. Av elvar som munnar ut i havet finn ein Néstos (Mesta) og Évros (Maritsa).
Storbjørnemose
Storbjørnemose (Polytrichum commune) eller vanleg bjørnemose er den største og vanlegaste bjørnemosearten i Skandinavia.
Mosen veks i store, lause tuer med 10-30 cm lange ugreina stenger. Blada er 8-12 cm lange med ein glinsande nederdel som sluttar seg om stengelen. Sporekapselen sit på en 6-12 cm lang stilk, og før han er moden, har han ei lang gulbrun hette med frynser.
Bruk
Tradisjonelt har bjørnemose vorte brukt til å lage små soplimar av. Eit knippe bjørnemose kunne då verte lagt rundt eit langt skaft og surra fast med hyssing eller bjørketæger. Slike soplimar vart brukt til reingjering av hus. Mellom anna har dei vorte brukte til fjøsvask. Desse soplimane måtte haldast fuktige.
Elles kunne dei verte brukte til gryteskrubb, til å koste oske og kolstykke ut or bakaromnen når brød skulle inn, og til å gjere bakstehella rein under flatbrødbaking.
Namn
Namnet «bjørnemose» kjem truleg av folketradisjonen om at bjørnen brukar å sanke saman denne mosen til hiet sitt.
Sjølv om dette namnet er kjend over heile Noreg, har og andre lokale namn vore vanlege:
Don't Be Cruel
«Don't Be Cruel» er ein song spelt inn av Elvis Presley og skriven av Otis Blackwell i 1956. Songen vart innlemma i Grammy Hall of Fame i 2002. I 2004 vart han rangert på 197. plassen på lista til Rolling Stone over dei 500 beste songane.
Innspeling
«Don't Be Cruel» var den første songen som forleggjarane til Presley, Hill and Range, gav til han. Blackwell var meir enn nøgd med å gje frå seg halvparten av honorara som låtskrivar til Presley og sikre at ein «heit, ny songar spelte han inn».
Presley spelte inn songen 2. juli 1956 under ei lang innspeling i RCA sitt studio i New York City. Under denne innspelinga spelte han òg inn «Hound Dog» og «Any Way You Want Me». Songen vart spelt inn med det faste bandet til Presley med Scotty Moore på sologitar (med Presley vanlegvis på rytmegitar), Bill Black på bass, D.J. Fontana på trommer, og korvokal av The Jordanaires. Innspelinga vart offisielt produsert av Stephen H. Sholes frå RCA, men studioinnspelina syner at Presley produserte songane sjølv med å velje ut songar, omarbeide arrangementet på piano og insisterte på 28 forsøk før han var nøgd. Han spelte òg 31 forsøk av «Hound Dog».
Utgjeving
Singelen vart gjeven ut 13. juli 1956 med «Hound Dog» på andre sida. I løpet av få veker hadde «Hound Dog» nådd andreplassen på poplista med over ein million selde singlar. Kort tid etter tok «Don't Be Cruel» over med førsteplassen på alle dei tre viktige listene: pop, country og R n'B. Mellom dei låg begge osongan epå toppen av poplista i 11 veker, og tangerte rekorden til Anton Karas med «The Third Man Theme» og Johnnie Ray med «Cry» for lengste periode på toppen av lista. Rekorden vart først slått av «End of the Road» av Boyz II Men i 1992. Mot slutten av 1956 hadde singelen seld over fire millionar eksemplar. Billboard rangerte songen på andreplassen for 1956.
Presley spelte «Don't Be Cruel» på alle tre framsyningane hans på The Ed Sullivan Show i september 1956 og januar 1957.
Andre versjonar
Mane artistar har spelt inn songen, som Connie Francis (1959, Rock 'n' Roll Million Sellers), Annette Peacock, Barbara Lynn (1963, Jamie #1244 45 RPM, #93 på Hot 100), Bill Black's Combo, Billy Swan, Devo, Cheap Trick, Daffy Duck, Merle Haggard, Jerry Lee Lewis, Neil Diamond og Jackie Wilson. Presley har sagt at han vart så imponert over versjonen til Wilson, at han seinare nytta mange av Wilson sine manérar i sin eigen versjon. Debbie Harry spelte inn songen for hyllestalbumet til Otis Blackwell, ''Brace Yourself! A Tribute to Otis Blackwell''. Ein versjon av den amerikanske countryduoen The Judds nådde tiandeplassen på Billboard Hot Country Singles-lista i 1987. Versjonen til Cheap Trick nådde fjerdeplassen på Billboard Hot 100 i 1988.
Jonathan Rhys Meyers mina til originalversjonen av songen i ein scene frå Elvis, der han spelar songen på Jacksonville Theater.
Suzi Quatro vart inspirert av Presley som song «Don't Be Cruel». Ho er den første kvinnelege bassisten som vart ei stor rockestjerne. Dette braut barrierer for kvinner i rock.
Yuji Rokutan
Yuji Rokutan er ein japansk fotballspelar.
Han har spela for klubbane Avispa Fukuoka, Yokohama F. Marinos, Vegalta Sendai og Shimizu S-Pulse (2019).
Campo i Vallemaggia
Campo er ein kommune i distriktet Vallemaggia i kantonen of Ticino i Sveits. Kommunen har innbyggjarar  og eit areal på. Kommunesenteret ligg 1321 meter over havet.
Kommunen ligg i den øvre Valle di Campo. Han består av landsbyane Campo (Mezzo), Cimalmotto (1405 moh), Piano og Niva (955 moh). Lansbyane er alle geografisk isolerte frå kvarandre.
Malayar
Malayar er ei folkegruppe som held til på Malayahalvøya og kringliggjande øyar i Søraust-Asia. Dei utgjer fleirtalet av innbyggjarane i Malaysia, Indonesia, Brunei, Filippinane, Aust-Timor og Pattaniregionen i Thailand. I tillegg utgjer dei eit mindretal i Singapore. Malayar snakkar som oftast malayisk eller eit nærskyld språk, følgjer malayisk sedvanerett og er (med vesentlege unntak) muslimar.
Buffalo i New York
Buffalo er den nest største byen i den amerikanske delstaten New York. Han ligg i den vestlege delen av delstaten. Byen ligg ved kysten av Eriesjøen sør for Niagaraelva som forbinder Eriesjøen med Ontariosjøen. Staden er kjend for å vera heimstaden til NFL-laget Buffalo Bills og NHL-laget Buffalo Sabres.
25 % av eksport og import som foregår mellom USA og Canada kjem gjennom denne byen. Universitetet i Buffalo blei etablert i 1846 som eit privat universitet med medisinsk fakultet, blei fusjonert med State University of New York. I dag er Universitetet i Buffalo State University of New York at Buffalo, eller «UB» på folkemunne, med sine 28.192 studentar (2008) og forsningsmidlar på 323.000.000 US-dollar (2007), flaggskipet i det statlege universitetssystemet i New York.
Historie
Buffalo har vore folkesett både av franskmenn og engelskmenn. Franskmennene kom til Buffalo i 1758 og slo seg ned. Byen blei grunnlagd i 1790, men i 1812 blei han brend ned av engelskmenn.
Botniabanan
Botniabanan er ei jarnbanestrekning som er under bygging frå Ångermanälven nord for Kramfors flyplass, via Örnsköldsvik til Umeå. Bygginga inneber 19 mil jarnbane, 140 bruer og 25 kilometer tunnel. Banen skal vere klar 2010.
Botniabanan kjem til å bli ein kystbane nordover til Umeå, der det noverande jarnbanenettet er bygd inne i landet. Målet er å avlaste trafikken på E4, som er ein tungt trafikkert veg.
Rore
Rore er ein innsjø som ligg i kommunane Grimstad og Arendal i Agder fylke. Rorevatnet ligg som ein blindtarm vestover frå Nidelva og vert stengd i vest av raet. Frå Rore ligg vassverk for Grimstad og Arendal.
Liv Kari Eskeland
Liv Kari Eskeland var ordførar i Stord kommune frå 2007 til 2015. Ho representerer Høgre, som fekk ordførarvervet gjennom eit valteknisk samarbeid med Venstre, Kristeleg Folkeparti, Senterpartiet og Demokratane.
Eskeland var ikkje politisk aktiv før valkampen i 2007. Før ho vart ordførar, var ho avdelingssjef i arkitektfirmaet Link-signatur på Stord.
Ho var vararepresentant nr. 6 til Stortinget for Hordaland 2009-2013 og nr. 5 2013-2017. I stortingsperioden 2017-2021 er ho vararepresentant nr. 1 og møter fast som representant for Erna Solberg frå 1. oktober 2017.
Sic
Sic (latin for 'slik') er ein merknad som indikerer at ei uvanleg staving eller ein skrivemåte for eit ord, ein frase eller eit sitat skal lesast eller skrivast på nøyaktig den måten det er vist (at det altså ikkje er ein stavefeil), og derfor ikkje skal rettast opp. Det fullstendige omgrepet er sic erat scriptum, 'slik var det skrive'. Vi finn også den norskspråklege merknaden «(står så)» brukt på same måten.
Sic kan ha to forskjellige tydingar; anten var stavefeilen gjort frå før av personen ein siterer, men at det ville vere ukorrekt å rette opp feilen, eller at det berre ser ut til å vere ein feil, men faktisk er korrekt. Eit døme på det første har vi når Aasentunet på si nettside gir att ein salme av Elias Blix, og vil få fram at det er forfattaren, ikkje avskrivaren, som har valt å bruke hokjønnsartikkel her: «So held daa med sin høge Gjest / [...] Guds Folk ei (sic) fager Pintsefest!». Eit døme på det andre kan vere ein omtale av filmen «Gurin med reverompa»: «Men enkefru Stengenføhn-Gnad (sic) lar seg ikkje så lett vippe av pinnen og legg seg på hjul etter Solan og Ludvig [...]» Sic kan òg nyttast ironisk, for å føre lesaren si merksemd mot ein dumskap eller på anna vis oppsiktsvekkande opplysning.
Hovudformålet med å bruke ordet er å unngå hyperkorreksjonar, det vil seie feilaktige rettingar, som tenkte korreksjonar eller endringar utført i teksten.
Mange trur at «sic» står for det engelske «spelled incorrectly» (stava feil), men det er ei mistyding, sjølv om «sic» ofte vert nytta til å peike ut ein uvanleg eller ukorrekt stavemåte.
Bruk i faste uttrykk
Ordet sic er òg nytta i fleire faste latinske uttrykk:
Kengo Takushima
Kengo Takushima er ein tidlegare japansk fotballspelar.
Han spela for klubben Avispa Fukuoka.
Vorozjba
Vorozjba (ukrainsk Ворожба) er ein by i Sumy oblast i Ukraina. Byen har kring 8 000 innbyggjarar (2011).
Shingo Honda
Shingo Honda er ein tidlegare japansk fotballspelar.
Shell
Shell er eit varemerke for oljeselskapet Royal Dutch Shell. Logoen til selskapet er eit stilisert havskjel. Logoen vert nytta på til dømes bensinstasjonar. Shell driv ymse typar petroleumsverksemd, og er representert i dei fleste landa i verda.
Gro Harlem Brundtland
Gro Harlem Brundtland er ein norsk politikar og lege. Ho var den første kvinnelege statsministeren i Noreg.
Bakgrunn
Ho vart fødd i Bærum ved Oslo som dotter av statsråden og medisinsk professor Gudmund Harlem. Ho tok sjølv medisinsk embetseksamen ved Universitetet i Oslo i 1963 og sidan Master of Public Health ved Harvard-universitetet i Sambandsstatane (USA) i 1965.
Karriere
Gro Harlem Brundtland var miljøvernminister frå 1974 til 1979. Ho vart den første kvinnelege norske statsministeren då ho overtok etter Odvar Nordli og danna si første regjering frå februar til oktober 1981. Etter at regjeringa Willoch gjekk av etter eit kabinettspørsmål i mai 1986 danna ho si andre regjering som sat til oktober 1989. Då regjeringa Syse fall den 3. november 1990 danna ho si tredje regjering, som sat til 25. oktober 1996, då ho gjekk av og vart etterfylgd av Thorbjørn Jagland. Ho hadde allereie gått av som leiar av Arbeidarpartiet i 1992. Brundtland gjekk ihuga inn for norske EU-medlemskap, men tapte folkerøystinga om EU i 1994.
Tangshu
Tangshu, òg Eldre tangshu eller Boka om Tang, er eit kinesisk historieverk.
Gro Harlem Brundtland
Leiar av Verdas helseorganisasjon
I 1998 vart Brundtland vald til generaldirektør for Verdas helseorganisasjon (WHO). Brundtland mottok tittelen som Policy Leader of the Year for koordineringa av arbeidet mot SARS-utbrotet i 2003. Ho gjekk av frå stillinga sommaren 2003. Etterfylgjar vart Jong-Wook Lee. Brundtland lever no eit roleg liv i Frankrike.
Tangshu
Tangshu var ei av kjeldene for Xin Tangshu, Den nye Tangboka, som blei sett saman drygt 100 år seinare.
Verket består av 200 kapittel (skrivne i separate bokrullar) og er delt inn i tre delar.
You're So Fine av The Falcons
«You're So Fine» er ein song av The Falcons. Songen vart gjeven ut som ein singel i 1959 og nådde 17. plassen på poplista i USA.
Jurassic Coast
Geologi
Jurassic Coast består av klipper frå trias, juratida og krittida, frå mesozoikum, ein periode på om lag 180 millionar år.
Staden har mange flotte landformer, som den naturlege steinbogen Durdle Door, vika Lulworth Cove og ei øy, Isle of Portland. Chesil Beach er eit fint døme på ein tombolo og ei stormstrand. Kysten har både konkordante og diskonkordante kystlinjer. På grunn av den varierte geologien, har det vorte utført mange internasjonale feltstudiar her. Det var her Mary Anning, ein paleontolog som studerte fossil, oppdaga det første komplette fiskeøgle-fossilet.
Det høgaste punktet på Jurassic Coast og langs heile sørkysten av Storbritannia, er Golden Cap på 191 meter over havet.
Historie
Under den andre verdskrigen vart fleire område langs Jurassic Coast nytta av det britiske forsvaret. Ein av dei største basane til Royal Navy låg ved Portland Harbour, men har sidan vorte lagt ned. Ein stor base for den britiske hæren ved Bovington er framleis i drift.
Delar av kysten, særleg rundt Portland, kan vere farleg og det ligg mange skipsvrak langs kysten.
Sundts veg
Sundts veg er ein blindveg på Nesttun og Skjold i Fana bydel i Bergen kommune. Store delar av vegen går òg langs grensa til Hop. Han går vestover frå Nesttunvegen til Skjoldnes og er 1,5 km lang.
Vegen er kalla opp etter forretningsmannen Lars Sundt (1862-1924) og namnet vart vedteke i 1947. Lars Sundt hadde eigedommen Skjoldhaug her frå 1902. Hovudbygningen var frå 1910, men vart riven i 1974 då Fritz C. Riebers veg vart lagt.
I Sundts veg 57 ligg Skjoldnes, heilt i enden av vegen. Skjoldnes vart skild ut frå Skjoldhaug. Huset her er frå 1925, teikna av Fredrik Arnesen og Arthur Darre Kaarbø for Lars Phil Johannesen. Frå 1965 dreiv Stiftelsen Libertas staden som kursstad, før Bergen Jordmorhøgskole tok over i 1972. Huset vart rehabilitert i 1991 og i dag vert det drive kurs- og restaurantverksemd her.
The Jackal
The Jackal, kalla Sjakalen på norsk, er ein spenningsfilm frå 1997 med Richard Gere, Bruce Willis, Diane Venora og Sidney Poitier i hovudrollene. Filmen er regissert av Michael Caton-Jones, og skrive av Kenneth Ross og Chuck Pfarrer. Han er ei gjenskaping av filmen The Day of the Jackal frå 1973, sjølv om historia har lite til felles med den originale filmen å gjere.
Svartbak
Svartbak (Larus marinus) er ein fugl frå måsefamilien. Han vert ogso kalla for havmåse; i Nord-Noreg vert han gjerne kalla stormåse, eit namn som òg kan omfatte gråmåsen. Arten er jaktbar.
Skildring
Svartbaken er den største av måsane med si lengd på 70 cm og vekt på om lag 1,5 kg. Både hann- og hofuglen er svært like. Dei vaksne fuglane har gråsvart/svart overside, medan resten av kroppen er kvit. Ungfugl har ein meir brunspetta fjørdrakt.
Viktige fluktkjenneteikn er dei kvite vengespissande. I flukt virker dei svarte vengene breiare og ikkje så spisse.
I vinterdrakt har hovud og hals brune strekflekker. Ungfuglane kan likne på gråmåsa, men den kvite undersida er mindre flekkete hjå svartbaken. Den brunspraglete oversida er meir kontrastrik.
Forvekslingsart
Fuglen liknar mykje på sildemåse, men er mykje større, medan beina er gråaktige og kjøttfarga, ikkje gule. Ungfuglar er vanskelege å sjå forskjell på.
Hekking
Svartbaken rugar langs det meste av norskekysten. Han rugar i spreidde par eller i koloniar, som regel på små eller store holmar, og har nokså stort reir av strå, tang og mose. Svartbaken legg 3–4 egg i april til mai. Egga er mykje større enn eit vanleg måseegg. Dei er lys gråbrune med svakt grønaktig skjær og med mørkebrune og gråfiolette flekkar.
Ungane er flygedyktige 45–50 dagar gamle, men dei forlet reiret rett etter dei kjem ut av egget. Han er vaksen etter fire år. Stemma er mørk og grov.
Levevis
Svartbaken er ofte på tokt der han tek både egg og fugleungar. Dei et og mindre sjødyr, smågnagarar, åtsel og avfall. Mange overvintrar, andre reiser i august til vest-Europa.
Som vaksen har ikkje fuglen noko særleg til fiendar, men ungane kan takast av både rev og rovfugl.
Ein finn han ofte ilag med flokkar av storskarv. Han et ein del av det skarven gulpar opp.
Utbreiing
Svartbaken held til langs kysten av Nord-Atlanteren, og hekker frå austkysten av Nord-Amerika over Grønland og Island til dei europeiske kystane frå det nordlege Frankrike i sør til omkring Murmansk i nordaust. Han finst langs heile norskekysten og noko meir sjeldan ved ferskvatn i innlandet. Vanlegast er han frå Vestlandet og nordover. Han har den mest maritime tilknytinga av dei norske måseartane.
Bjørn Dahl
Bjørn Dahl, er ein tidlegare norsk fotballspelar  i Bergen. Han har spela for Viking, Brann, Hønefoss og Løv-Ham.
Dahl voks opp i Os, og starta fotballkarrieren sin der. Han spelte for Viking frå 1998, og spelte 171 eliteseriekampar for Stavanger-klubben. Dei siste sesongane var Dahl ein nykkelspelar for Viking, og han var nærast fast inventar på Viking dei siste fem åra. Han vart cupmeister i 2001. Dahl spelar primært høgreback i forsvaret, og han har òg 1 A-landskamp for Noreg, samt fire U-landskampar.
Courmayeur
Courmayeur er ein by og ein kommune i regionen Valle d'Aosta heilt nordvest i Italia. Kommunen har eit areal på 210 km² og har i kring 2 900 innnbyggjarar. Byen ligg ved foten av Mont Blanc, den høgste fjelltoppen i Alpene og i det vestlege Europa. Elva Dora Baltea renn igjennom Courmayeur, som ligg 1 224 meter over havet.
Courmayeur er eit attraktivt turistmål året rundt. Det er ein kjend vintersportstad, og om sommaren er byen eit mykje nytta utgangspunkt for turvandrarar og klatrarar.
Sildemåse
Sildemåse (Larus fuscus) er ein fugl i måsefamilien.
Kjenneteikn
Dei vaksne fuglane har gråsvart/svart overside, medan resten av kroppen er kvit. Beina er gulfarga og med symjeføter. Dei har store spisse venger og flyt lett. Kjønna er like. Ungfugl har ei meir brunspetta fjørdrakt. Fuglen kallast gulføtting i deler av Nord-Noreg.
Sildemåsen kan likna på svartbak, men er vesentleg mindre.
Utbreiing
Sildemåsen er langs heile kysten med hovudvekt i Sør-Noreg.
Sildemåken er i all hovudsak knytt til kyststrøk, og hekkar ofte på holmar og skjer langt ute i havgapet. Under hekkesesongen finn ein han som regel i koloniar. Det er også funne reir nokon få gonger i innlandet. Majoriteten av den norske bestanden finst i Sør-Noreg. Om lag 25 000 par hekkar i Noreg.
Sildemåsen er ein trekkfugl, og svært få individ er i Noreg om vinteren. Dei fleste dreg til Sørvest-Europa og Marokko, og tildels innover mot Middelhavet og Svartehavet. Dei trekkjer ut av landet frå august til oktober, og kjem tilbake frå vinterkvartera i mars-april.
Tadaomi Yasuda
Tadaomi Yasuda er ein tidlegare japansk fotballspelar.
Han spela for klubben Avispa Fukuoka.
Matti Nykänen
Matti Nykänen var tidenes mestvinnande skihoppar. I 1980-åra dominerte Nykänen internasjonal hoppsport som ingen andre har gjort, verken før eller seinare.
Nykänen var berre 18 år gamal då han i VM i Holmenkollen i 1982 kunne feira sin første store triumf. Han tok òg ein tittel i dei tre påfølgjande verdsmeisterskapane, i 1985, 1987 og 1989.
Etter den fyrste hoppvekesigeren i 1983 vann Nykänen sesongen etter gull i storbakken i OL i Sarajevo. I 1985 blei han verdsmeister i skiflyging i Planica, og hadde dermed gått til topps i alle dei viktigaste konkurransane. I 1987 blei han tildelt Holmenkollmedaljen.
Nykänens kanskje aller beste sesong var i 1988, då han etter hoppvekesigeren dominerte fullstendig, og tok alle tre gullmedaljane i OL i Calgary. Nykänen tok si siste internasjonale medalje under VM i skiflyging i Vikersund i 1990 med sølv. Då han la opp i 1991, hadde han vunne 46 verdscuprenn.
Etter hoppkarrieren
Han fekk stadig større alkoholproblem utover i karrieren sin, og etter at han tok slutt har livet hans vore prega av rusmisbruk og vald. Hausten 2005 blei Nykänen sett i fengsel for å ha slått og mishandla kona. Då hadde det berre gått fire dagar sidan han slapp ut frå ei fengselsstraff der han sona ein dom for å ha knivstukke ein mann.
I den biografiske filmen Matti som kom i januar 2006, blei Nykänens tragiske liv etter hoppkarrieren dokumentert. I filmen blir det teikna eit bilde av ein naiv, ung Nykänen, som blir påverka av ein uheldig omgangskrets i mange av hans katastrofale vegval. Jasper Pääkönen speler Matti Nykänen i filmen. Han har aldersgrense på 18 år, men Nykänen seier sjølv at livet hans ikkje har høg nok grense.
I 2006 dukka Nykänen opp på norske TV-skjermar, i ein reklame for djuice, Telenor. I reklamen blei slagordet «Nå kan du også få kontroll» brukt, etter at det blir vist at Nykänen takkar nei til ein invitasjon til ein fest.
It's Gonna Work Out Fine
«It's Gonna Work Out Fine» er ein song skriven av Rose Marie McCoy og Sylvia McKinney, og gjeven ut som singel av Ike & Tina Turner i 1961. Han er kjend som den første Grammynominerte hitten deira og den andre hitten deira som selde ein million eksemplar etter «A Fool in Love».
Historie
Songen vart spelt inn eit år etter Ike og Tina Turner fekk gjennombrotet sitt med den blues-orienterte soulsongen, «A Fool in Love». Oppfølgjaren, «I'm Jealous», selde dårleg, men paret fekk ein liten hit med Ike Turner-songen «I Idolize You». Ein annan populær duo, Mickey & Sylvia, arbeidde med Ike og Tina Turner på songen, og spelte visstnok gitar og korvokal på songen. Mickey Baker insisterte på at Ike Turner ikkje var med på den originale innspelinga. Ike Turner hevda at han spelte gitar på songen.
Rose Marie McCoy sa «Eg skreiv songen, men eg høyrte at Tina ikkje brydde seg om han. Uansett, på den tida sa Sylvia (McKinney) til meg at eg måtte 'høyre denne jenta synge songen'. Då Ika og Tina kom til New York, gjekk eg på Apollo for å sjå dei. Ike ropte på Tina. Han sa 'Syng den songen'. Ho sa ikkje eit ord, men ho song. Ho song som om livet hennar var avhengig av det. Eg sa til Sylvia at om det høyres så bra ut no, så kan eg ikkje vente å høyre han med musikk til.»
Songen vert ofte tilskriven Joe Seneca og ein J. Lee, og har blitt spelt av Manfred Mann (på albumet The Five Faces of Manfred Mann, 1964) og The Spencer Davis Group (på debutalbumet Their First LP i 1965). Ry Cooder spelte ein instrumentalverjson av songen på albumet Bop Till You Drop i 1979. Like før Ike og Tina Turner gjekk frå kvarandre i 1976, spelte dei inn «It's Gonna Work Out Fine» på ny i ein då moderne rockestil.
Tina Turner heldt fram å spele songen på konsertane sine fram til ho gav ut Private Dancer i 1984. I 1993 spelte ho inn songen på ny med Laurence Fishburne for filmmusikken til biografifilmen hennar, What's Love Got to Do with It.
Alexandre da Silva Gabriel
Alexandre da Silva Gabriel er ein tidlegare brasiliansk fotballspelar.
Han spela for klubben Avispa Fukuoka.
Leiden
Leiden (òg kalla Leyden) er ein kommune og by i Nederland i provinsen Zuid-Holland med om lag 120 000 innbyggjarar. I lag med Oegstgeest, Leiderdorp, Voorschoten, Valkenburg, Rijnsburg og Katwijk dannar han eit storbyområde med om lag 250 000 innbyggjarar. Byen ligg ved elva Oude Rijn, nær større byar som Haag og Haarlem.
Leiden har hatt universitet sidan 1575.
Historie
Leiden er ein gammal by som har anar tilbake til romartida då det låg ei romersk festning her. Leiden er grunnlagd på ein menneskeskapt ås der elvane Oude Rijn (Gamle Rhinen) renn saman med Niuwe Rijn (Nye Rhinen). Han vart først nemnd i skriftlege kjelder som Leithon om lag år 860. Leiden vart først underlagt biskopen av Utrecht, men rundt 1100 kom borggreven inn under grevskapet Holland.
Leiden vart plyndra i 1047 av keisar Henrik III av Det tysk-romerske riket. Tidleg på 1200-talet søkte grevinne Ada av Holland tilflukt her då ho kjempa i ein borgarkrig mot onkelen sin, Vilhelm I av Holland. Han omleira og erobra Ada og Leiden.
Omleiringa i 1420
I 1420, under krok- og torskekrigen, marsjerte hertug Johan av Bayern med hæren sin frå Gouda mot Leiden for å erobre byen, sidan dei ikkje betalte den nye greven av Holland. Hæren var godt utrusta og hadde nokre kanonar. Borggreve Filip av Wassenaar og dei lokale adelsmennene trudde at hertugen ville omleire Leiden først og sende små styrkar for å erobra dei omliggande citadella. Johan av Bayern valde derimot å ta citadella først. Med å nytte kanonane mot citadella fall dei ein etter ein, og i løpet av ei veke hadde han erobra borgene Poelgeest, Ter Does, Hoichmade, de Zijl, ter Waerd, Warmond og de Paddenpoel.
24. juni nådde hæren Leiden. 17. august 1420, etter ei to månader lang omleiring, overgav byen seg til Johan av Bayern. Filips av Wassenaar måtte leve resten av livet i fangenskap.
1500- og 1600-talet
I 1572 tok byen nederlenderane si side i krigen mot det spanske styret og spelte ei viktig rolle i åttiårskrigen. Han vart omleira frå mai til oktober 1574 av spanjolane, men ved å rive hol i dika rundt byen kunne ein segle skip med forsyningar inn til den oversvømde byen. Som takk for den heroiske innsatsen vart Universitetet i Leiden grunnlagd av Vilhelm I av Orange i 1575.
Leiden vart velståande på 1600-talet, delvis fordi mange tekstilarbeidarar frå Flandern søkte tilflukt i byen. Byen hadde mista om lag ein tredje del av dei 15 000 innbyggjarane under omleiringa i 1574, men kom seg raskt att og i 1622 hadde han 45 000 innbyggjarar og rundt 1670 kanskje så mykje som 70 000. Under den nederlandske gullalderen var Leiden den nest største byen i Holland etter Amsterdam.
Seint på 1600-talet gjekk det nedover med tekstilindustrien, og derfor sokk òg folketalet.
1800- og 1900-talet
12. januar 1807 eksploderte ein båt lasta med 17,4 tonn krut midt i Leiden. 151 menneske omkom, 2000 vart skadde og om lag 220 heimar vart øydelagde. Kong Louis Bonaparte vitja byen personleg og gav støtte til offera.
I 1842 vart det bygd jernbane frå Leiden til Haarlem og året etter vidare til Haag. Dette førte til oppgangstider i byen, og dei økonomiske tilhøva betra seg igjen. Byen voks derimot tregt, og først i 1896 byrja ein å byggje byen utanfor dei gamle vollgravene. Etter 1920 vart det oppretta nye industriar i byen, som konservering og metallindustri.
Under den andre verdskrigen vart Leiden hardt råka av dei allierte sine bombardement. Området rundt jernbanestasjonen og Marewijk vart nesten heilt lagt i grus.
Cerentino
Kommunen ligg ved samløpet mellom elvane Rovana og elva i Valle di Bosco. Han består av ni busetnader, samt to folketomme.
Chris Cross
Chris Cross er ein engelsk musikar, mest kjend som bassist i new wave-bandet Ultravox.
I 1973 svarte han på ei annonse av Dennis Leigh og var med å skipe Tiger Lily i lag med gitaristen Stevie Shears, trommeslagaren Warren Cann og fiolinisten/klaverspelaren Billy Currie, som kom inn året etter. Tiger Lily skifta sidan namn til Ultravox og spelte inn debutalbumet sitt i 1977. Bandet vart oppløyst etter ein turné i 1987. I 2008 kom bandet saman att og gav i 2012 ut eit nytt album.
Linescio
Kommunen ligg på venstresida av den nedre Valle di Campo.
Noriaki Kasai
Noriaki Kasai er ein japansk skihoppar. Han blei verdsmeister i skiflyging i 1992.
Franks Wild Years
Franks Wild Years [sic] er eit musikkalbum av Tom Waits frå 1987 på Island Records. Albumet har undertittelen «Un Operachi Romantico in Two Acts» og inneheld songar av Waits og medlåtskrivarar (hovudsakleg kona Kathleen Brennan) for ein musikal med same namn. På Tom Waits-albumet Swordfishtrombones finn ein òg songen «Frank's Wild Years».
Dette var tredje albumet til Waits for Island Records og det tredje i rekkja med songar inspirert av tysk karnivalmusikk med sparsommelege arrangement med instrument som marimba, baritonhorn og pumpeorgel og ein hes og ru vokal.
Musikalen hadde premiere i Chicago i USA 22. juni 1986 og var framført av Steppenwolf Theatre Company ved Briar St. Theatre.
Forskjellige utgåver av songen «Way Down in the Hole» har vorte nytta som temamusikk for fjernsynsserien The Wire, inkludert Waits sin originalversjon for den andre sesongen.
Antisemittisme
Antisemittisme er fordommar mot, hat mot eller diskriminering av jødar som ei etnisk eller religiøs folkegruppe. Omgrepet er vanlegvis synonymt med jødehat. Jødehatet har i mestedelen av historia vore størst blant kristne i Europa, og knytt til forestillinga om at «det var jødane som drap Jesus» og at jødane er vantru.
I dag er jødehatet truleg størst blant muslimar, sjølv om det òg eksisterer i kristne og sekulære miljø. Blant muslimar er det vel i hovudsak knytt til konflikten mellom staten Israel og arabarane i Midtausten, men har òg ein religiøs dimensjon, som i den kristne anti-semittismen.
Antisemittisme og antisionisme
Antisemittisme er ikkje det same som antisionisme. Antisemittisme er jødehat, og antisionisme er motstand mot at jødane skal ha ein eigen jødisk stat i det historiske landskapet Israel/Palestina. Mange jødar har opp gjennom tida vore mot dette statsprosjektet, det omfattar både religiøse og sekulære jødiske organisasjonar, mellom andre det store jødiske partiet Bund, som kjempa for sosialisme og full likestilling for dei jiddisch-talande jødane hovudsakleg i Aust-Europa før andre verdskrigen.
Ein antisionisme som seier at den beste løysinga på konflikten i Midtausten er ein felles sekulær stat med like rettar for både jødar, kristne og muslimar har ikkje noko naudsynleg samband med antisemittisme. Ein sionismekritikk som går på den praksisen dei sionistiske leiarane i Israel eller USA har, altså ein kritikk av israelsk og pro-israelsk politikk, må heller ikkje vera antisemittisk. Slik kritikk blir òg framført i Israel sjølv; til dømes kritikk av bygginga av barrieren mellom Vestbredda og Israel, som hovudsakleg blir bygd på palestinsk territorium og som av mange blir rekna som folkerettsstridig.
På den andre sida har det vore døme på ein antisionisme som i argumentasjon og verkemiddel har trødd over grensa til antisemittisme. Det gjeld til dømes den offisielle antisionismen i dei kommunistiske landa i den tidlegare Austblokka.
Det er eit stadig ordskifte om grensa mellom dei to fenomena og om det jødiske folket og staten Israel er eitt og det same, og om kritikk av Israel er det same som hets mot jødar som menneske. Minnet om Holocaust gjer at legitim kritikk av Israel og sionistiske organisasjonar kan bli mistolka eller avvist som antisionisme.(1832-1845
«''I ... Europa [i 2018] er antisemittiske holdninger fortsatt en ... kulturell understrøm, og stadig ... blir disse holdningene legitimert» mellom anna som antisionisme'' , hevda ein artikkel i Aftenposten.
Antisemittisme i historia
Jødehatet har ført til tallause overgrep mot jødane opp gjennom tida, særleg i Europa. Den kristne jødeforfølginga i mellomalderen førte til massedrap ei rekkje gonger, og hang delvis ihop med forfølginga av kjettarar, det vil seie kristne avvikarar. Verst var truleg jødeforfølginga i Spania under og etter den kristne gjenerobringa av landet frå muslimane, som for øvrig var mykje meir tolerante overfor jødane den gongen. I tsar-Russland var det heilt til og med den russiske revolusjonen pogromar mot jødane, med mishandling og massedrap. Igjen ut frå eit kristeleg jødehat, medvite støtta og bruka av dei tsaristiske styresmaktene og kontrarevolusjonære krefter.
Etter den franske revolusjonen og den gradvise spreiinga av idéane om ein meir sekulær og demokratisk stat, fekk jødane religiøs og statsborgarleg likestilling i mange vestlege land. Men da den kristelege anti-semittismen begynte å miste krafta si, vart det utvikla ein kvasi-vitskapleg «biologisk» anti-semittisme som delvis kom i tillegg til den religiøst baserte. Dette var rasisme mot jødane i eigentleg og direkte forstand, og hang ihop med den allmenne kvasi-vitskaplege rasismen som fungerte som legitimering av imperialismen. Den kvasi-vitskaplege anti-semittismen vart ofte blanda med det religiøst-kulturelle jødehatet. Også denne meir moderne anti-semittismen vart bruka politisk, særleg av reaksjonære høgrekrefter, i fleire europeiske land. Dreyfus-saka i Frankrike kan vere eit døme.
Antisemittisme og den andre verdskrigen
Høgdepunktet for jødehatet kom da nazistane under andre verdskrigen prøvde å totalutrydde heile den jødiske befolkninga i Europa, under Holocaust/Shoa.